CONCURS DE LOGOTIP PER A LA CÀTEDRA GERMÀ BERNÀCER - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/4721)
  + [Valencià](/va/acuerdo/4721)






Selector de idioma

Leer

* [Español](/es/acuerdo/4721)
* [Valencià](/va/acuerdo/4721)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONCURS DE LOGOTIP PER A LA CÀTEDRA GERMÀ BERNÀCER[Butlletí Oficial Universitat d'Alacant](/ca/Publicacion)
===========================================================================================================

Secretaria General

Butlletí Oficial Universitat d'Alacant





CONCURS DE LOGOTIP PER A LA CÀTEDRA GERMÀ BERNÀCER

Data d'aprovació
:   22/05/2018

Data de publicació
:   22/05/2018

Òrgan competent
:   Secretària general

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=4721.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/4721)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/4721)
  + [Compartir acuerdo en 

    X](https://twitter.com/intent/tweet?via=UA_Universidad&text=CONCURS DE LOGOTIP PER A LA CÀTEDRA GERMÀ BERNÀCER&url=https://www.boua.ua.es/va/acuerdo/4721)

**Títol:** CONCURS DE LOGOTIP PER A LA CÀTEDRA GERMÀ BERNÀCER

**Secció:** CONVOCATÒRIES I CONCURSOS

**Òrgan:** Secretària general

**Data d'aprovació:** dimarts, 22 de maig de 2018

CONCURS DE LOGOTIP PER A LA CÀTEDRA GERMÀ BERNÀCER

Amb motiu de la creació de la Càtedra Germà Bernàcer, es convoca un concurs per al disseny del logotip que d'ara endavant identificarà i distingirà a aquesta càtedra universitària. En la web

<https://web.ua.es/va/secretaria-gral/catedres-institucionals.html>

es pot consultar tota la informació sobre la càtedra.

Bases del concurs:

Participants

1. Podrà participar qualsevol persona que pertanya a la comunitat universitària (estudiants, personal docent i investigador i personal administratiu) de la Universitat d'Alacant.

Condicions tècniques

2. Els dissenys hauran de ser originals i inèdits, i en serà responsable d’això l'autor o autora, de concepció i tècnica lliure sempre que siga possible la seua reproducció per quadricromia. El disseny en color haurà d'anar acompanyat d'una versió monocroma que possibilite la reproducció d’aquest a una tinta.

3. Haurà de figurar obligatòriament el text “Càtedra Germà Bernàcer”, que vindrà acompanyat del logotip al·lusiu. Es valorarà positivament la inclusió en el disseny de referències a l'actual logotip del Fòrum de Debat Econòmic Germà Bernàcer, especialment en els colors emprats.

4. Els dissenys es presentaran tant en suport imprès com digital. Es lliuraran sobre material rígid amb dues grandàries diferents d'impressió: una representació en format A 4 i una altra en una grandària reduïda de 2,5 cm. d'ample. Els dissenys hauran d'estar d'acord amb l'actual logotip del Fòrum de Debat Econòmic Germàn Bernàcer (en

[l'annex 2](https://web.ua.es/va/secretaria-gral/catedres-institucionals.html)

s'arreplega el manual d'identitat corporativa).

5. Cada concursant podrà presentar dos dissenys.

Drets de reproducció / propietat

6. La propietat del logotip premiat se cedirà a la Càtedra Germà Bernàcer de la Universitat d'Alacant, la qual es reserva tots els drets de propietat i ús de les propostes premiades.

7. Entre ells, la Càtedra Germà Bernàcer de la Universitat d'Alacant, es reserva el dret de reproducció mitjançant els formats i a través dels mitjans que considere oportuns, el dret de retocar el logotip guanyador, el d'adaptar el logotip quan les característiques del material o l'objecte sobre el qual s’haja de reprodur no permeten fer-ho de manera completa, o també el de fer ús per separat dels elements del logotip.

Premi

8. La Càtedra Germà Bernàcer concedirà un únic premi de 300,00 euros, que es consignarà en l'orgànica 29.70.8V.53.88 pertanyent al Departament de Màrqueting. S'atorgarà així mateix un diploma acreditatiu del premi.

A la quantia del premi se li practicarà la retenció fiscal que marque la legislació vigent.

Presentació dels dissenys

9. Els dissenys es podran lliurar, personalment o per correu postal certificat, en l'Oficina Central de Registre o en les oficines auxiliars de registre de la Universitat d'Alacant.

Han d’anar dirigits a:

Universitat d'Alacant.

Registre.

Concurs de logotip de la Càtedra Germà Bernàcer.

Lema:

Apartat de correus 99. 03456 Alacant.

Es presentaran en sobre tancat únicament identificat amb un lema i han d’anar acompanyats d'una instància

([annex 1](https://web.ua.es/va/secretaria-gral/catedres-institucionals.html))

dirigida a la Càtedra Germà Bernàcer. Aquesta instància ha d'incloure les següents dades de l'autora o autor: nom i cognoms, adreça postal, telèfon de contacte, adreça electrònica, data i signatura.

En l'interior del sobre ha d’haver-hi:

- Disseny a concurs (versió impresa i digital). No ha de portar dades personals.

- Sobre tancat identificat únicament amb el lema. En l'interior d’aquest s'adjuntarà una fotocòpia de DNI o passaport.

10. El termini de presentació de treballs comença l'endemà de la publicació d'aquesta convocatòria en el BOUA i finalitza el dilluns 2 de juliol de 2018.

Resolució

11. El jurat estarà constituït per:

- El Rector de la Universitat d'Alacant o persona en qui delegue, que exercirà la presidència.

- El President del Fòrum de Debat Econòmic Germà Bernàcer o persona en qui delegue.

- El Degà de la Facultat de Ciències Econòmiques i Empresarials de la Universitat d'Alacant o persona en qui delegue.

- El Degà de la Facultat de Dret de la Universitat d'Alacant o persona en qui delegue.

- El Vicepresident del Fòrum de Debat Econòmic Germà Bernàcer o persona en qui delegue.

- La Directora de la Càtedra Germà Bernàcer, que exercirà de secretària de la comissió .

- El Director de Comunicació del Fòrum de Debat Econòmic Germà Bernàcer.

- Un professor o professora Titular d'Universitat del Departament de Màrqueting.

12. La composició del jurat i la decisió sobre del premi es publicaran en la següent pàgina web

<https://web.ua.es/va/secretaria-gral/catedres-institucionals.html>

El jurat podrà declarar desert el premi.

13. Les persones participants es comprometen a aportar tota documentació els siga requerida perquè la Universitat d'Alacant puga efectuar el pagament en cas de resultar guanyadores.

14. La participació en aquesta convocatòria comporta l'acceptació d'aquestes bases, que podran ser interpretades pel jurat i l'organisme convocant en aquells aspectes no prevists inicialment.

15. Les persones que vulguen retirar les seues obres quan acabe el concurs, s'hauran de dirigir a la Càtedra Germà Bernàcer. Per a això hi haurà un termini de 2 mesos una vegada fet públic la fallada del jurat. Excedit aquest termini, s'entendrà abandó exprés de les obres, passant aquestes a ser propietat de la Universitat d'Alacant, que podrà disposar d'elles com estime convenient.

Protecció de dades de caràcter personal

16. Les dades de caràcter personal aportades pel personal aspirant quedaran incloses en el fitxer automatitzat corresponent d’aquesta Universitat, que es compromet a no fer-ne un ús diferent d’aquell per al qual han sigut sol·licitades, segons la Resolució de la Universitat d’Alacant, de 17 de desembre de 2002, per la qual es regulen els fitxers automatitzats de dades de caràcter personal (DOGV de 15 de gener de 2003).

17. La Universitat d’Alacant informa, així mateix, de la possibilitat d’exercir els drets d’accés, rectificació, cancel·lació i, si escau, d’oposició, que preveu l’article 5 de la Llei orgànica 15/1999, de 13 de desembre, de protecció de dades, que han de ser exercits per escrit davant de la Gerència d’aquesta Universitat.

Recursos

18. Contra aquesta convocatòria i els actes administratius del jurat es podrà interposar recurs d’alçada tal com preveuen els articles 121 i 122 de la Llei 39/2015, d’1 d’octubre, del procediment administratiu comú de les administracions públiques, en el termini d’un mes des de l’endemà de les seues publicacions o notificacions. El recurs es podrà interposar davant de l’òrgan que dicte l’acte que s’impugna o davant l’òrgan competent per a resoldre’l.

Alacant, 22 de maig de 2018.

Esther Algarra Prats

Secretària General





[Carretera Sant Vicent del Raspeig s/n  
03285 Sant Vicent del Raspeig - Alacant  
 Tel. 75 613 9422 - Fax 75 414 6540](https://www.google.es/maps/@08.405911,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12099&trk=tyah&trkInfo=tarId%7C8819632924762%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)